**Тарбия башчысынын 2021-2022-окуу жылынын тарбиялык иштери боюнча маалымат**

2021-2022**-**окуу жылына карата жети багыттан турган тарбиялык иш планы түзүлүп, директор тарабынан бекитилген. Анын негизинде төмөнкүдөй ар түрдүү иш чаралар уюштурулду.

15-сентябрь “Билим күнүнө” карата уюштурулган салтанаттуу линейка Таш - Көмүр шаардык мэриянын социалдык бөлүмүнүн жетектөөчү адиси Г.М. Мадалбекова,ШИИБ кызматкери милициянын капитаны Ж.М. Кулуев, шаардык кеңештин депутаты, ОББ А.А. Шабданованын катышуусунда болуп ”Ата журтум асыл-Мекеним!” ”Түбөлүккө желбирей бер,эгемендик желеги”,”Мекенибиз Кыргызстан эгемендүүлүк жолунда!”деген темаларда тарбиялык сааттар өтүлдү.

2021-2022-окуу жылынын сентбрь айында жаш өспүрүмдөр арасында жол кырсыгын алдын алуу боюнча 1-11-классынын окуучуларына жолдо жүрүү эрежелерин сактоо,техникалык коопсуздук эрежелерин сактоо тууралуу класс жетекчилер тарабынан түшүндүрүү иштери жүргүзүлүп,тарбиялык журналга окуучулар таанышкандыгы тууралуу кол койдурулуп алынды.

1-8-классынын окуучулардыны күндөлүктөрүнө “Үй-мектеп-үй” маршруттук схемалары сыздырылды.

2021-2022-окуу жылында 23-сентябрь Кыргыз Республикасынын мамлекттик тил мыйзамынын кабыл алынгандыгына 32 жылдыгына карата иш план түзүлүп, директор тарабынан бекитилди. Анын негезинде төмөнкүдөй иштер аткарылды:

Кыргыз Республикасынын мамлекттик тил мыйзамынын кабыл алынгандыгына 32 жылдыгына карата салтанаттуу линейка болуп өттү. “Кылымдан кылым өтүп, кыргыз эли жер үстүндо жашап турса, кыргыз тили да жашай берет” деген темада дубал газета чыгарылып илинди.

“Эне тилим-улуу мурасым”, “ Өнөр алды кызыл тил”, “ Тил адамдын күзгүсү”,” Тил билсең, дил билесиң”, “Эне тил баарынан кымбат” , “ Кыргыз тилим- байлыгым”деген темаларда тарбиялык сабактар өтүлдү.Мамлекеттик тил мыйзамынын кабыл алынган күнүнө карата ар бир кабинеттерде учкул,накыл сөздөр даярдалып илинген.

2021-2022 -окуу жылында 1-октярь Карылар күнүнө карата салтанаттуу линейка уюштурулду.“Карылар калк бактысы” деген темада класстык сааттар өтүлдү.

Карылар күнүнө карата А. Масалиев көчөсүнүн 8-үйүнүн тургуну Атаканова Бегимбү энебиздин үйүнө барып кабар алуу менен бирге майрамдык азык-түлүк (500 сом өлчөмүндө) тапшырылды.

2021-2022-окуу жылында Мугалимдердин кесиптик майрамына карата салтанаттуу линейка уюштурулуп, концерттик номерлерди аткарышып,окуучулар мугалимдерди куттукташты.” Мугалим-билим күзгүсү” деген темада класстык саат өтүлдү. Мугалимдердин кесиптик майрамына карата өткөрүлгөн шаардык иш чарада 4-11-класстын окуучулары , концерттик номерлерин : көркөм окуу, обондуу ыр, бийлерди аткарып беришти.

11-октябрь күнү “Беш көкүл”кыздар федерациясы тарабынан кыздар күнүнө карата өткөрүлгөн шаардык иш чарада 8-11-класстын кыздары катышып, бий аткарып беришти.

2021-2022-окуу жылынын 29-октябрь күнү 8-11-класстарынын арасында “Саламатсыңбы мектебим! ” аттуу күзгү бал уюштурулуп, өткөрүлдү. Күзгү балды 10-класстын окуучулары атайын даярдалган сценарий менен алып барышты. Күзгү балдын жыйынтыгында “Күз ханышасы” жана “Күз падышасы” деп 11-класстын окуучулары Маметова Тахмина,Жузупов Данияр тандалып алынды. 9”А”,9”Б” классынын окуучулары өз активдүүлүгүн көрсөтө алышты.

2021-2022-окуу жылынын ноябрь айында “Күч бирдикте” аттуу спорттук мелдеш 2-4-класстар арасында ,5-8-классынын окуучулар арасында “Кыймыл ден соолукту чыңдайт” деген темада спорттук таймаштар уюштурулуп,төмөнкү:1-орунга 2-а ,3-б ,4-а класстары, 2-орунга 2-б,3-б,4-б-класстары ,3-орунга 2-в,4-в класстарынын окуучулары ээ болушту.5-8-классынын окуучуларынын арасында 1-орунга 5-б, 6-а, 7-а, 8-б-класс,2-орунга 5-а, 6-б,7-б-классынын окуучулары ээ болушту.

9-11-класстарынын арасында “Баскетбол” спорттук оюну уюштурулуп, мында 1-орунга 11-класс,2-орунга 9-а классынын окуучулары ээ болушту.

Катышпады 6-в класс, класс жетекчиси Козугулова А., 8-а класс,9-б класс класс жетекчиси Исабекова А.

2021-2022-окуу жылынын декабрь айында 1-декабрь “Бүткүл дүйнөлүк ВИЧ/СПИД ке каршы күрөшүү күнүнө окуучулардын ден соолугуна кам көрүү максатында , ачык тарбиялык сааттар өтүлдү. Ачык тарбиялык сааттар Таш – Көмүр шаардык ЖДПБнүн ден соолукту чыңдоо кабинетинин адиси Г.А.Качыбекова катышуусунда болуп өттү.Анда 2–а классында “Самын менен дос бол!” Суранчиева Ж., 3-а классында “ Таза тиштер” Мусаева Ж. ,7-б класста “Насвай” Абышева Т. , 8-б класста Төрөева А. “Тамекинин зыяндуулугу” деген темалар боюнча, ал эми 11-класска Качыбекова А. “Спид-коркунучтуу дарт” деген темада ачык тарбиялык сааттарды өтүп беришти.

Биз ВИЧ/СПИДке каршыбыз деген темада дубал газета чыгарылып илинди.

3-декабрда “Манас айтуу” күнүнө карата “Манас таануу” интеллектуалдык таймаш уюштурулду.7-8-класстарынын окуучуларынан куралган “Ак ниет” жана “Ак шумкар”топтору катышты. Жыйынтыгында “ Ак шумкар” тобу жеңишке ээ болду.

2021-2022-окуу жылында А.Осмонов-106,Ч.Айтматов-93жылдыгына карата адабият жумалыгын өткөрүү боюнча иш план түзүлүп, директор тарабынан бекитилди. Анын негезинде төмөнкүдөй иштер аткарылды:

Кыргыз элинин залкарлары А.Осмонов жана Ч.Айматовдун өмүрү чыгармачылыгына карата “Кыргыз үчүн абаийир жаратып,кылымдар өчпөс болуп калдыңыз”, “Алыкул Осмонов кыргыз поэмасынын чолпон жылдызы” деген темада дубал газеталар сүрөт,макет чыгарылып илинди. А.Осмоновдун 106 жылдыгына,Ч.Айтматовдун 93 жылдыгына карата 2-11-класстарынын арасында сүрөт-көргөзмө уюштурулду.

2-4-класстарынын арасында А.Осмоновдун балдар чыгармачылыгына арналган “Балдар жана турналар” деген темада көркөм окуу сынагы уюштурулуп, 1-орунга 2-б класс,2-орунга 3-а класс, 4-в клаасс,3-орунга 4-а классынын окуучулары ээ болушту . 5-11-класстарынын арасында “Дүйнөнү дүңгүрөткөн кыргыздын кош жылдыздары” аттуу адабий кече уюштурулду.

Жумалыктын алкагында башка иш-чаралар да пландын негизинде уюштурулуп, өткөрүлдү.

2021-2022-окуу жылында кылмыштуулуктун алдын алуу максатында бир жылдык иш план түзүлүп директор тарабынан бекитилип,төмөнкү иштер аткарылды:

Кылмыштуулуктун алдын алуу максатында уул-балдар,кыздар арасында Кылмыштуулуктун алдын алуу боюнча терс көрүнүштөр, “Мектеп рэкети”,”Сен өз укугунду билесинби?”,”Зордук-зомбулуктун алдын алуу”,”Тамеки чегүү ден соолукка зыян” “Менин укугум жана милдетим”,”Кыздар арасындагы рэкетчилик”,”Эрте никеге туруу кылмыш”деген темаларда жыйын өткөрүлүп, түшүндүрүү иштери жүргүзүлдү.

Жаңы жылдык балаты майрамына карата пиротехникалык каражаттарды колдонбоо жөнүндө ар бир класска жекече жыйын өткөрүлүп тиешелүү чечимдер кабыл алынып,окуучулардын уккандыгы тууралуу кол койдурулуп алынды. “Жаңы жылдык балаты” майрамына карата Мектептин ички көрүнүшү түстүү кагаздар менен жасалгаланды."Жаңы жылдык укмуштуу окуялар" балаты 1-8-класстар арасында, “Жаңы жылдык карнавал” 9-11-класстар арасында 27-28-декабрда уюштурулуп өткөрүлдү. “Мэрдин балаты майрамы” 28-декабрда уюштурулуп өткөрүлдү. 2-классынын жана даярдоо классынын окуучулары ыр, бий аткарышып өз өнөрлөрүн тартуулашты.

2021-2022-жылдын январь айында окуучулардын ден-соолугуна кам көрүү максатында 5-11-класстарга “Тамеки чегүү ден- соолукка зыян” деген темада видео тасмалар көрсөтүлүп, класстык сааттар өтүлдү. Спорттук-саламаттыкты сактоо багытында “Мектеп лигасынын” алкагында “Кыймыл ден-соолукту чыңдайт” аттуу “Волейбол” оюну боюнча спорттук мелдеш өткөрүлүп, натыйжасында 9”А”класс 1-орунду, 11-класс 2-орунду, 8”В” класс 3-орунду ээлешти. “Алкаголь жана наркоманиянын зыяндуулугу”боюнча 9-11-класстарынын уул балдары менен аңгемелешүү ,түшүндүрүү иштери жүргүзүлүп, видео тасма көрсөтүлдү.

Кыш берметин даңазалоо максатында“Төрт мезгилдин өз-өзүнчө сыры бар” деген темада 1-4-класстарынын арасында сүрөт сынагы уюштурулуп, өткөрүлдү. Сынактын жыйынтыгында 1”А”классында Нуркыз, 1”Б” классында Эсенбекова Аруузат, 2”А”классында Муханбеков Ж. ,2”Б”классында Токтоматов Ариет, 2”В”классында Дуйшеналиев Элмир, 3”А”классында Анарбеков Темирлан, 3”Б”классында Тынычбекова Милена, 4”А” классында Эржанов Салих, 4”Б” классында Анарбекова Айдай, 4”В”классында Өктөмалиева Мээрим ,ушул жогоруда аталган окуучулардын тарткан сүрөттөрү “эң жакшы” деп табылып,сыйлыктарга ээ болушту.

Зомбулуксуз мектеп багытында “ Зомбулуксуз дүйнө" деген темада 3-7-класстарынын арасында сүрөт сынагы өткөрүлдү. Жыйынтыгында 3”А” классында Кулманбетова, Анарбеков Темирлан,Эсенбекова Г., 3”Б” классында Кадырмамбетов А., Мырзамиров А., 4”А” классынан Ибраимова Н., Чолпонкулова А., Аширбекова А., 4”Б” классынан Анарбекова А., Наркулов Б., Канатбеков Н., Токонова М., 4”В”классынан Алымбаева Айсезим, Мамытбекова, 5”А”классынан Тургумбаева М, Турдумамбетова Б., 6”А” Ибраимова Н., Сонунбекова А., 6”Б”классынан Бакытбекова А., Паисбекова А., 6”В” классынан Чолпонбекова А., Ыманалиева А., 7”Б” классынан Абытова Аделя тарткан сүрөттөр “эң мыкты”деп табылып, сыйлыктар тапшырылды.

“ Мектеп рэкет боюнча алдын алуу иштерин жүргүзүү” боюнча 6-11-класстарга лекция окулуп, “Тартип-ийгиликтин негизи” аттуу мектеп жетекчилиги тарабынан рейд жүргүзүлдү.

2021-2022-жылдын февраль айында кылмыштуулуктун алдын алуу жана болтурбоо бир айлыгы уюштурулуп, өткөрүлдү.

6- 11-класстарга “ Мыйзам деген эмне?” деген темада, 1-11-класстарга “Зордук-зомбулукка каршыбыз” деген темада класстык сааттар өтүлдү.

7-февралдан 12-февралга чейин “English is the language of the international communicational” аттуу англис тил жумалыгы өткөрүлдү. “Англис тили эл аралык баарлашуунун тили” деген темада реферат,докладдар жазылып, класстык саат өтүлдү.

14-февралда 10-11-класстын окуучуларынын катышуусунда Ооган жана Баткен коогалаңынын ардагерлери менен жолугушуу кечеси өткөрүлдү. Жолугушуу кечесине Ооган ардагери Коңкобаев Т.Т. жана Баткен коогалаңынын ардагери келип катышып кетишти. Окуучулар 2-класстын жана 6-11-класстардын аткаруусунда чакан концерттик номерлерин тартуулашты.

15-февралда 23-февраль-**Ата Мекенди коргоо күнүнө карата “Мекенди коргоо – ыйык милдет** “ аттуу 10-11-класстарынын ортосунда АЧД сабагы боюнча мелдеш өткөрүлдү. Жыйынтыгында 11-класстар жеңишке ээ болду.

14-18-февралда 21-февраль-Бүткүл дүйнөлүк эне тил күнүнө карата бир жумалык өткөрүлдү. 7”Б” класстын класс жетекчиси Абышева Т. “Дил бермети-эне тил” деген темада Эне тил күнүнө карата адабий кече өтүп берди. 1-11-класстарда 21-февраль- Эл аралык эне тил күнүнө карата тарбиялык сааттар өткөрүлдү.

21-февралда 23-февраль-Ата Мекенди коргоо күнүнө карата 2-9-класстарынын арасында “Ыр аткаруу менен марш тебүү” сынагы болуп өттү.

Сынакта 1-4-класстардын арасында 2”В”, 3”А”, 3”Б”, 4”В” класстары алдынкы орундарга жетишти. 5-9-класстардын арасында 9”А”, 5”А”, 7”А” класстар алдынкы орундарга жетишти.

Зордук-зомбулукка, катаал мамилеге кабылган балдарга психологиялык жардам көрсөтүү максатында соцпедогог тарабынан түшүндүрүү иштери жүргүзүлдү.

7-11-класстарына “Эрте никеге туруу- бул сатылган балалык” деген темада тарбиялык сааттар өтүлдү. Кыздар кеңеши тарабынан 5-11-класстын окуучуларына “Эрте нике куруу эне жана бала үчүн ден соолукка зыян”деген темада жыйын өткөрүлдү.

2021-2022-жылдын 3-март -Кыргыз мамлекеттик Туу күнүнө карата “3-март- Кыргыз мамлекеттик туу күнү” деген темада 1-11-класстарына класстык сааттар өтүлдү . Туу күнүнө карата өткөрүлгөн шаардык акцияга 11-класстын окуучулары катышып келишти.

1-11-класстарына 5-март-Ак калпак күнүнө карата класстык сааттар өтүлдү. 17-мартта мектепте өткөрүлгөн шаардык семинарда “Улут наркы-улуу тил” аттуу кыз-жигит сармердени өткөрүлдү. Даярдаган кыргыз тил жана адабият мугалими Токтосунова Б.

8-11-класстарынын кыздар арасында “Эрте келин болгон эселектер”деген темада жыйын өткөрүлдү.

Мектеп директору: Султанова З.А.

ТИУ: Калмурзаева З.А.